ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 కట్టడిలో ఆదర్శం నాందేడ్ జిల్లాలోని భోసి గ్రామం
కోవిడ్-19ని కట్టడి చేయడానికి నాందేడ్ జిల్లాలోని భోసి గ్రామం వినూత్న మార్గాన్ని అనుసరించి విజయం సాధించి దేశంలో అందరికి మార్గదర్శకంగా నిలిచింది. దేశంలో గ్రామీణ ప్రాంతాలకు కూడా విస్తరిస్తూ కోవిడ్-19 కొత్త సవాళ్లను విసిరింది. దీనిపై ఆందోళన వ్యక్తం చేసిన ప్రధానమంత్రి శ్రీ నరేంద్రమోదీ వ్యాప్తిని నివారించడానికి గ్రామీణ ప్రాంతాల ప్రజలను చైతన్యవంతులను చేసి పంచాయతీ రాజ్ సంస్థలు ముందుకు వచ్చి సహకరించాలని పిలుపు ఇచ్చారు.
పట్టణ ప్రాంతాలతో పోల్చి చూస్తే వైద్య సౌకర్యాలు తక్కువగా కలిగి పరీక్షలను నిర్వహించడానికి తగిన ఏర్పాట్లు లేని గ్రామీణ ప్రాంతాల్లో కోవిడ్ వ్యాప్తిని అరికట్టడం క్లిష్టంగా ఉంటుంది. ఈ సమయంలో నాందేడ్ జిల్లా భొకర్ తాలూకాలోని భోసి గ్రామంలో అనుసరిస్తున్న విధానం అందరికి ఆదర్శప్రాయంగా నిలుస్తోంది. కోవిడ్ ని కట్టడి చేయడానికి ఏకాంతంగా జీవించడమే మార్గంగా ఈ గ్రామ ప్రజలు ఎంచుకున్నారు.
రెండు నెలల కిందట గ్రామంలో వివాహ వేడుక జరిగిన తరువాత ఒక అమ్మాయికి వైరస్ సోకింది. వారం రోజుల తరువాత మరో అయిదుగురు వ్యక్తులకు వైరస్ సోకడంతో గ్రామంలో భయాందోళన పరిస్థితి ఏర్పడింది. దీనితో గ్రామ పంచాయతి, ఆరోగ్యశాఖ సహకారంతో జిల్లా పరిషత్ సభ్యుడు ప్రకాష్ దేశముఖ్ భోసికర్ వైద్య శిబిరాన్ని ఏర్పాటుచేసి కోవిడ్ పరీక్షలను నిర్వహించడానికి ఏర్పాట్లు చేశారు. రాపిడ్ యాంటిజెన్ టెస్ట్ మరియు ఆర్టీ-పిసిఆర్ పరీక్షలలో 119 మంది కోవిడ్ 19 పాజిటివ్ అని తేలింది.
కోవిడ్-19 వ్యాప్తి చెందకుండా చూడడానికి వైరస్ సోకినవారిని విడిగా ఉంచాలని నిర్ణయించారు. కొద్దిపాటి వైరస్ లక్షణాలు ఉన్నవారికి కేంద్ర ఆరోగ్య కుటుంబ సంక్షేమ శాఖ 15 నుంచి 17 రోజులు విడిగా  జీవించాలని నిర్దేశించింది. దీనికి అనుగుణంగా గ్రామంలో వైరస్ సోకినవారు తమ పొలాల్లో ఉండేలా ఒప్పించడం జరిగింది. పొలాలు లేని కూలీలు ఇతరులు ఉండడానికి భోసికార్ తన సొంత పొలంలో 40 ’x 60’ షెడ్లను ఏర్పాటు చేశారు.
గ్రామ ఆరోగ్య కార్యకర్త ఆశటాయ్, అంగన్వాడి సేవిక ప్రతిరోజూ పొలాలను సందర్శించి రోగులతో మాట్లాడి వారికి అక్కడికక్కడే ఆహారం, మందులు కూడా అందించారు. దీనికి దాదాపు అందరూ సహకరించారు. 15 నుంచి 20 రోజుల ఐసొలేషన్ తరువాత గ్రామస్తులు ఆరోగ్యంగా ఇళ్లకు తిరిగి వచ్చారు. ఆరోగ్య పరీక్షల్లో వీరికి కరోనా లేదని తేలింది.
ఇది జరిగి 45 రోజులు అయ్యిందని ఇంతవరకు కొత్తగా ఎవరికి కరోనా సోకలేదని భోసికర్ తెలిపారు. పూర్వ కాలంలో వైద్య సౌకర్యాలు అందుబాటులో లేని సమయంలో విడిగా ఏకాంతంగా జీవించి ప్రజలు భయంకర ప్లేగు వ్యాధి నుంచి కూడ బయటపడ్డారని ఆయన వివరించారు.
' గ్రామీణ ప్రాంత ప్రజలు వ్యాధి బారిన పడకుండా చూడడానికి వారిని విడిగా ఉంచడం ఒక్కటే మార్గం' అని గ్రామ పొలాల్లో 15 రోజులపాటు ఐసొలేషన్ ఉన్న అని లక్ష్మీబాయి అకెమ్వాడ్ స్పష్టం చేశారు.
గ్రామ ప్రజల మధ్య సమన్వయం ఉంటే సమస్యలను పరిష్కరించుకోవచ్చునని చెప్పడానికి భోసి ఒక మంచి నిదర్శనమని నాందేడ్ జిల్లా పరిషత్ సిఇఒ వర్షా ఠాకూర్ ఘుగే అన్నారు. ప్రజలు, ప్రజా ప్రతినిధులు, అధికారులు కలసి పనిచేస్తే ఫలితాలు వుంటాయని అన్నారు. భోసి లో అమలు చేసిన విధానాన్ని అవసరమైన ఇతర ప్రాంతాల్లో కూడా అమలు చేయాలని ఆయన సూచించారు.
హోం మంత్రిత్వ శాఖ
కేంద్ర సాయుధ పోలీసు బలగాలకు  చెందిన గ్రూప్ -ఎ ఎక్సిక్యుటివ్ కేడర్ అధికారులకు,ఆర్గనైజ్డ్ గ్రూప్ -ఎ సర్వీసు హోదా ఇచ్చే ప్రతిపాదనలకు కేంద్ర కేబినెట్ ఆమోదం.
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, కేంద్ర సాయుధ పోలీసు బలగాలకు  చెందిన గ్రూప్ -ఎ ఎక్సిక్యుటివ్ కేడర్ అధికారులకు, ఆర్గనైజ్డ్ గ్రూప్ -ఎ సర్వీసు హోదా ఇచ్చే ప్రతిపాదనలకు కేంద్ర కేబినెట్ ఆమోదం తెలిపింది. అలాగే వీరికి నాన్ ఫంక్షనల్ ఫైనాన్షియల్ అప్ గ్రెడేషన్ , నాన్ ఫంక్షనల్ సెలక్షన్ గ్రేడ్  ప్రయోజనాల వర్తింపునకు ఆమోదం తెలిపింది.
ప్రయోజనాలు.....
దీని ఫలితంగా
 సి.ఎ.పి.ఎఫ్కు చెందిన అర్హులైన గ్రూప్ -ఎ ఎక్సిక్యుటివ్ కేడర్ అధికారులకు ఎన్.ఎఫ్.ఎఫ్.మంజూరు చేయడానికి వీలు కలుగుతుంది. అలాగే
 సి.ఎ.పి.ఎఫ్కు చెందిన గ్రూప్ -ఎ ఎక్సిక్యుటివ్ కేడర్ అధికారులు , నిర్దేశిత మార్గదర్శకాల ప్రకారం 30 శాతం పెరుగుదల రేటుతో ఎన్.ఎఫ్.ఎస్.జి ప్రయోజనాలను పొందడానికి వీలు కలుగుతుంది.
నేపథ్యం......
సి.ఎ.పి.ఎఫ్ కు చెందిన పలువురు గ్రూప్ -ఎ ఎక్సిక్యుటివ్ కేడర్ అధికారులు తమకు ఒ.జి.ఎ.ఎస్ హోదా కల్పించాలంటూ ఢిల్లీ హైకోర్టులో పలు రిట్ పిటిషన్లు దాఖలు చేశారు. అలాగే తమకు ఎన్.ఎఫ్.ఎఫ్.యు, ఎన్.ఎఫ్.ఎస్.జి ప్రయోజనాలు లభించేట్టు చూడాలని కోరారు. ఢిల్లీ హైకోర్టు 02-09-2015, అలాగే 15-12-2015లలో జారీ చేసిన ఆదేశాల ప్రకారం సి.ఎ.పి.ఎఫ్ కు చెందిన గ్రూప్-ఎ, ఎక్సిక్యుటివ్ కేడర్ అధికారులను ఓ.జి.ఎ.ఎస్ కేడర్ వారిగా పరిగణిస్తూ ఆదేశాలు జారీ చేసింది. అలాగే వీరికి ఎన్.ఎఫ్.ఎఫ్.యు, ఎన్.ఎఫ్.ఎస్.జి ప్రయోజనాలు వర్తింపచేయాలని ఆదేశించింది. ఢిల్లీ హైకోర్టు ఆదేశాలపై కేంద్ర ప్రభుత్వం, మరి కొందరు దాఖలు చేసిన స్పెషల్ లీవు పిటిషన్లను సుప్రీంకోర్టు 2019 ఫిబ్రవరి 5న తోసిపుచ్చింది. సి.ఎ.పి.ఎఫ్కు చెందిన గ్రూప్ -ఎ అధికారులకు ఎన్.ఎఫ్.ఎఫ్.యు అలాగే ఎణ్.ఎఫ్.ఎస్.జిని మంజూరు చేస్తూ ఢిల్లీ హైకోర్టు వెలువరించిన తీర్పును, జారీ చేసిన ఆదేశాలను సుప్రీంకోర్టు సమర్ధించింది.
రైల్వే మంత్రిత్వ శాఖ
తొలిసారిగా బంగ్లాదేశ్కు భారతీయ రైల్వే ప్రత్యేక పార్శిల్ రైలు
- గుంటూరు లోని రెడ్డిపాలెం నుండి బంగ్లాదేశ్లో ఉన్న బెనాపోల్కు ఎండు మిరపకాయలతో రవాణా
- సమర్థవంతమైన మరియు అనుకూలించిన సరుకు రవాణా కార్యకలాపాలపై దృష్టి సారించిన భారతీయ రైల్వే
భారతీయ రైల్వే తొలిసారిగా దేశ సరిహద్దులను దాటి ప్రత్యేక పార్శిల్ రైలును నడిపింది. భారతీయ రైల్వే ఆంధ్రప్రదేశ్ రాష్ట్రంలోని గుంటూరు జిల్లా రెడ్డిపాలెం నుండి బంగ్లాదేశ్లోని బెనాపోల్కు ఎండు మిరపకాయల లోడ్తో కూడిన ప్రత్యేక పార్శిల్ రైలును పంపింది. ఆంధ్రప్రదేశ్ రాష్ట్రంలోని గుంటూరు మరియు దాని పరిసర ప్రాంతాలు మిరపకాయల సాగుకు ప్రసిద్ధి చెందాయి. ఈ వ్యవసాయ ఉత్పత్తి అంతర్జాతీయంగా మంచి రుచికి మరియు బ్రాండ్కు ఎంతో ప్రసిద్ధి. గతంలో గుంటూరు పరిసరాల్లోని రైతులు మరియు వ్యాపారులు ఎండు మిర్చీని రోడ్డు మార్గం గుండా బంగ్లాదేశ్కు చిన్న పరిమాణంలో రవాణా చేస్తూ ఉన్నారు. దీని వల్ల టన్నుకు రూ.7000 రూపాయల వరకు రవాణా వ్యయం అయ్యేది. లాక్డౌన్ సమయంలో, వారు ఎండు మిర్చీని రోడ్డు మార్గం ద్వారా తరలించలేక పోయారు. అప్పుడు రైల్వే సిబ్బంది మరియు అధికారులు ఎండు మిర్చీని రైల్ మార్గం ద్వారా రవాణా చేయడానికి.. అందుబాటులో ఉన్న సౌకర్యాలను గురించి వారికి వివరించారు. దీని ప్రకారం, వారు ఎండు మిర్చీని పెద్దమొత్తంలో గూడ్స్ రైళ్ల ద్వారా తరలించేందుకు ముందుకు వచ్చారు.
రైతులకు, వ్యాపారులకు మేలు..
గూడ్స్ రైళ్ల ద్వారా సరుకును తరలించడానికి, రైతులు మరియు వ్యాపారులు రవాణా పరిమాణాన్ని ఎక్కువ మొత్తంలో సమీకరించడం తప్పనిసరి, అనగా ప్రతి ట్రిప్లో కనీసం 1500 టన్నుల కంటే ఎక్కువ లోడ్ ఉండేలా చూసుకోవాల్సి ఉంటుంది. ఈ సమస్యను తగ్గించడానికి మరియు తక్కువ పరిమాణంలో కూడా లోడ్ను తరలించేందుకు అంటే.. ప్రతి ట్రిప్లో గరిష్టంగా 500 టన్నుల వరకు తరలించే విధంగా దక్షిణ మధ్య రైల్వేకు చెందిన గుంటూరు డివిజన్ చొరవ తీసుకొని మరీ స్పెషల్ పార్శిల్ ఎక్స్ప్రెస్ రైలును బంగ్లాదేశ్కు నడిపింది. స్పెషల్ పార్శిల్ ఎక్స్ప్రెస్ ద్వారా పొడి మిరపకాయలను తక్కువ పరిమాణంలో రవాణా చేయడం వల్ల గుంటూరు రైతులు మరియు వ్యాపారులు తమ ఉత్పత్తులను దేశ సరిహద్దులు దాటి మరీ మార్కెట్ చేయడానికి ఇది సహాయపడింది. 16 పార్శిల్ వ్యాన్లతో కూడిన ఒక స్పెషల్ పార్శిల్ ఎక్స్ప్రెస్ రైలును బంగ్లాదేశ్లోని బెనాపోల్కు పంపారు. ప్రతి పార్శిల్ వ్యాన్లో 19.9 టన్నుల మేర బరువున్న 466 ఎండు మిర్చీ సంచుల్ని లోడ్ చేశారు. దీంతో స్పెషల్ పార్శిల్ ఎక్స్ప్రెస్ తీసుకువెళ్ళిన మొత్తం బరువు 384 టన్నులుగా నిలిచింది. రోడ్డు మార్గం ద్వారా మిర్చీ లోడ్ రవాణాకు గతంలో టన్నుకు రూ.7000 ఖర్చయ్యేది. అయితే ఇప్పడు స్పెషల్ పార్శిల్ ఎక్స్ప్రెస్ వల్ల మిర్చీ తరలింపునకు టన్నుకు కేవలం రూ.4,608 మాత్రమే వ్యయం అయింది. దీంతో రోడ్డు మార్గంలో రవాణాతో పోలిస్తే ఇది చాలా చౌకగా మరియు పొదుపుగా నిలిచింది.
ఎంపిక చేసిన మార్గాల్లో టైం-టేబుల్ పార్శిల్ రైళ్లు..
కోవిడ్ కాలంలో పార్శిల్ రైళ్ల రద్దీని పెంచడానికి భారత రైల్వే సంస్థ వరుస చర్యలను చేపట్టిన విషయం తెలిసిందే. చిన్నచిన్న పరిమాణాలలో వైద్య సామాగ్రి, వైద్య పరికరాలు, ఆహారం మొదలైన ముఖ్యమైన వస్తువుల రవాణా వ్యాపారానికి మరియు ప్రజా వినియోగానికి ఎంతగానో అవసరం. ఈ కీలకమైన అవసరాన్ని తీర్చడానికి గాను ఈ-కామర్స్ సంస్థలు మరియు రాష్ట్ర ప్రభుత్వాలతో సహా ఇతర వినియోగదారులతో వస్తు రవాణా త్వరితగతిన చేపట్టడానికి భారత రైల్వే పార్శిల్ వ్యాన్లను అందుబాటులోకి తెచ్చింది. అవసరమైన వస్తువులను నిరంతరాయంగా సరఫరా చేసేలా రైల్వే ఎంపిక చేసిన మార్గాల్లో టైం-టేబుల్ పార్శిల్ ప్రత్యేక రైళ్లను కూడా నడుపుతోంది. 22.03.2020 నుండి 11.07.2020 వరకు రైల్వే శాఖ మొత్తం 4434 పార్శిల్ రైళ్లను నడిపించింది. వీటిలో టైం-టేబుల్ రైళ్లు 4,304 ఉన్నాయి.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
వ్యక్తిగతేతర డాటా ఫ్రేమ్వర్కుపై ప్రజలనుంచి అభిప్రాయాలను కోరిన నిపుణుల కమిటీ
వ్యక్తిగతేతర డాటా గవర్నెన్సు ఫ్రేమ్వర్కుకు సంబంధించిన నిపుణుల కమిటీ డాటా గవర్నెన్సుకు సంబంధించిన వివిధ అంశాలపై వర్చువల్ కాన్ఫరెన్సు ద్వారా మీడియా సమావేశం నిర్వహించింది. కమిటీకి సంబంధించిన ఇతర సభ్యుల సమక్షంలో ఈ సమావేశానికి శ్రీ క్రిస్ గోపాల కృష్ణన్ అధ్యక్షత వహించారు. వ్యక్తిగతేతర సమాచారానికి సంబంధించి అభివృద్ది చెందుతున్న,పలు వినూత్న ఆలోచనలను, కొత్త భావనలను ఈ సందర్భంగా ప్రస్తావించారు. వ్యక్తిగతేతర డాటాకు సంబంధించిన నిర్వచనం ఇచ్చేందుకు ప్రయత్నించడం, కమ్యూనిటీ డాటా అంశం, డాటాపై తగిన హక్కులు, అధికారాలు,పబ్లిక్,కమ్యూనిటీ, ప్రైవేటుకు సంబంధించి న నిర్వచనాలు, కొత్తగా డాటా బిజినెస్ భావన,ఒపెన్ యాక్సెస్ మెటా డాటా రిజిస్టర్లు, డాటా అనానిమైజేషన్కు అంగీకారం, వ్యక్తిగతేతర సమాచార సున్నితత్వం, సార్వభౌమాధికార అవసరంగా డాటా భాగస్వామ్యం, కీలక ప్రజా ప్రయోజనాలు, ఆర్ధిక ప్రయోజనాలు వంటి అంశాలను ఈ సందర్భంగా ప్రస్తావించారు.
(మీడియా నుంచి వచ్చిన పలు ప్రశ్నలకు వారు సమాధానాలిచ్చారు. ముడి సమాచారం , నిర్వచిత సమాచారాన్ని పంచుకోవడం, వ్యక్తిగతేతర డాటా కు సంబంధించిన రెగ్యులేటరీ అంశాలు, డాటా ఆర్థిక విలువ, డిజిటల్ రెగ్యులేటరీ ఫ్రేమ్ వర్కుకు సంబంధించిన వివిధ చట్టపరమైన అంశాలను భారతీయ ప్రజలకు , సమాజానికి ప్రయోజనం చేకూర్చే విధంగా వాడడం , వ్యక్తిగతేతర డాటాను ఉపయోగించడాన్ని ప్రోత్సహించడం తదితర అంశాలకు సంబంధించి మీడియా అడిగిన ప్రశ్నలకు వారు సమాధానమిచ్చారు.
ముసాయిదా నివేదికపై ప్రస్తుతం జరుగుతున్న సంప్రదింపులలో మరింత మంది స్టేక్ హోల్డర్లు పాల్గొనేలా ప్రోత్సహించాల్సిందిగా నిపుణుల కమిటీ మీడియాను కోరింది. ముసాయిదా నివేదికపై అభిప్రాయాలు తెలిపేందుకు చివరి తేదీ2020 ఆగస్టు 13
https://www.mygov.in/task/share-your-inputs-draft-non-personal-data-governance-framework/
ప్రధాన మంత్రి కార్యాలయం
ఎన్ డిఆర్ఎఫ్ స్థాపన దినం సందర్భం లో అభినందనలను తెలిపిన ప్రధాన మంత్రి
నేశనల్ డిజాస్టర్ రిస్పాన్స్ ఫోర్స్  కు వారి స్థాపన దినం సందర్భం లో ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు.
ప్రధాన మంత్రి ఒక ట్వీట్ లో -
‘‘@NDRFHQ కు స్థాపన దినం సందర్భం లో ఇవే అభినందనలు. అత్యంత సవాళ్ళ తో కూడిన పరిస్థితుల లో ప్రజల కు సాయపడడం కోసం కొనియాడదగినటువంటి ప్రయాసల కు వారు నడుం కడుతున్నారు. వారి యొక్క సాహసం ప్రశంసనీయమైంది గా ఉంది. విపత్తుల కు తట్టుకొని నిలచేటటువంటి మౌలిక సదుపాయాల నిర్మాణం సహా విపత్తు వేళల లో నిర్వహణ సంబంధి యంత్రాంగాన్ని పటిష్ట పరచడం కోసం భారతదేశం ఎంతగానో కృషి చేస్తోంది.’’ అని పేర్కొన్నారు.
రసాయనాలు, ఎరువుల మంత్రిత్వ శాఖ
దేశవ్యాప్తంగా 766 జిల్లాల్లో 743 జిల్లాలను కవర్ చేస్తూ 9000 కంటే ఎక్కువ దుకాణాలతో ప్రభుత్వం పీ ఎం బీ జే పీ పరిధిని మరింతగా పెంచింది.
అందరికీ సరసమైన ధరలకు నాణ్యమైన మందులను అందజేయాలనే గౌరవ ప్రధానమంత్రి ఆశయాన్ని జన్ ఔషధి నెరవేరుస్తుంది
బ్రాండెడ్ ఔషధాల కంటే 50%-90% తక్కువ ధర తో మందులు
సుమారు రూ. 18,000 కోట్లు గత 8 సంవత్సరాలలో ఈ పరియోజన ద్వారా ఆదా
నాణ్యమైన జనరిక్ ఔషధాలను అందరికీ అందుబాటు ధరల్లో అందుబాటులో ఉంచాలనే లక్ష్యంతో, ప్రధాన మంత్రి భారతీయ జనౌషధి పరియోజన ని ఫార్మాస్యూటికల్స్ శాఖ, రసాయనాలు & ఎరువుల మంత్రిత్వ శాఖ, భారత ప్రభుత్వం నవంబర్, 2008లో ప్రారంభించింది. డిసెంబర్ 2017లో 3000 కేంద్రాలు తెరవడం లక్ష్యం సాధించారు. ఇంకా, మార్చి, 2020లో మొత్తం 6000 అవుట్లెట్ల సవరించిన లక్ష్యం కూడా సాధించబడింది. గత ఆర్థిక సంవత్సరంలో 8610 ఉన్న కేంద్రాల సంఖ్య ఇప్పుడు 9000కి పెరిగింది. అందువల్ల, దేశవ్యాప్తంగా 766 జిల్లాల్లో 743ని కవర్ చేసే 9000 కంటే ఎక్కువ దుకాణాలతో ప్రభుత్వం పీ ఎం బీ జే పీ పరిధిని మరింతగా పెంచింది. మార్చి 2024 నాటికి ప్రధాన మంత్రి భారతీయ జనౌషధి కేంద్రాల సంఖ్యను 10,000కి పెంచాలని ప్రభుత్వం లక్ష్యంగా పెట్టుకుంది. పీ ఎం బీ జే పీ ఉత్పత్తి బాస్కెట్ లో 1759 మందులు మరియు 280 సర్జికల్ పరికరాలు ఉన్నాయి. యాంటీకాన్సర్లు, యాంటీ డయాబెటిక్స్, యాంటీఇన్ఫెక్టివ్లు, యాంటీఅలెర్జిక్, గ్యాస్ట్రోఇంటెస్టినల్ మందులు, న్యూట్రాస్యూటికల్స్ ఉత్పత్తులు మరియు కొన్ని ఆయుష్ ఉత్పత్తులు ఆయురక్ష కిట్, బాల్రక్ష కిట్ మరియు ఆయుష్-64 టాబ్లెట్లు ఇమ్యూనిటీ బూస్టర్లుగా పరియోజన ఉత్పత్తి బాస్కెట్లో జోడించబడ్డాయి.
పీ ఎం బీ జే పీ కింద లభించే ఔషధాల ధర బ్రాండెడ్ ఔషధాల కంటే 50%-90% తక్కువ. 2021-22 ఆర్థిక సంవత్సరంలో రూ. 893.56 కోట్లు అమ్మకాలు సాధించాయి, దీని వల్ల దాదాపు రూ. బ్రాండెడ్ మందులతో పోలిస్తే పౌరులకు 5300 కోట్లు ఆదా అయ్యింది. ప్రస్తుత ఆర్థిక సంవత్సరంలో అంటే 2022-23లో, పీ ఎం బీ ఐ అమ్మకాలు రూ. 758.69 కోట్లు 30.11.2022 వరకు దాదాపు రూ 4500 కోట్లు పౌరులకు ఆదా అయ్యింది. మొత్తం అమ్మకాలు జన్ ఔషధి విస్తృత ఆమోదాన్ని నిరూపిస్తూ అసాధారణ వృద్ధిని కనబరిచాయి.
ఈ పథకం సుస్థిరమైన మరియు క్రమమైన ఆదాయాలతో స్వయం ఉపాధికి మంచి అవకాశాలను అందిస్తోంది. పీ ఎం బీ జే పీ పధకం కింద, జనౌషధి కేంద్రాలకు రూ. 5.00 లక్షలు ప్రోత్సాహకం ఆర్థిక సహాయంగా అలాగే అదనపు ప్రోత్సాహకంగా ఒక్క సారే రూ. 2.00 లక్షలు  నీతి అయోగ్ ద్వారా ఆశావహ జిల్లాలు ఈశాన్య రాష్ట్రాలు, హిమాలయ ప్రాంతాలు, ద్వీప ప్రాంతాలు మరియు వెనుకబడిన ప్రాంతాలు మహిళా పారిశ్రామికవేత్తలు, మాజీ సైనికులు దివ్యాంగ్, ఎస్ సీ & ఎస్ టీ ప్రారంభించబడిన జనౌషధి కేంద్రాలకు ప్రోత్సాహక ఆర్థిక సహాయం అందించారు.
జన్ ఔషధి సువిధ శానిటరీ న్యాప్కిన్లను ఒక్కో ప్యాడ్కు రూ. 1/- ధరకు దేశవ్యాప్తంగా ఉన్న ఈ 9000 PMBJP కేంద్రాల ద్వారా అమ్మారు. ప్రారంభం నుండి 30.11.2022 వరకు,దేశవ్యాప్తంగా ప్రధాన మంత్రి భారతీయ జనౌషధి కేంద్రాలలో 31.40 కోట్ల జనౌషధి సువిధ శానిటరీ ప్యాడ్లు విక్రయించబడ్డాయి. వీటి సరఫరా కోసం గురుగ్రామ్, చెన్నై, గౌహతి మరియు సూరత్లలో నాలుగు గిడ్డంగులు ఉన్నాయి. సుదూర మరియు గ్రామీణ ప్రాంతాలకు నిరంతరాయంగా వేగంగా మందులు సరఫరా చేయడానికి ఎస్ ఏ పీ ఆధారిత మందుల జాబితా నిర్వహణ వ్యవస్థ ద్వారా మద్దతునిస్తుంది.
ప్రధాన మంత్రి కార్యాలయం
వాయు సేన దినోత్సవ సందర్భంగా వాయు సేన యోధులకు, వారి కుటుంబాలకు శుభాకాంక్షలు తెలిపిన ప్రధాన మంత్రి
వాయు సేన దినోత్సవ సందర్భంగా వాయు సేన యోధులకు, వారి కుటుంబాలకు ప్రధాన మంత్రి నరేంద్ర మోదీ శుభాకాంక్షలు తెలిపారు.
ఎక్స్ మాధ్యమంగా ప్రధాని సందేశం ఇస్తూ,
ఎయిర్ ఫోర్స్ డే సందర్భంగా వైమానిక యోధులందరికీ మరియు వారి కుటుంబాలకు శుభాకాంక్షలు. భారత వైమానిక దళం శౌర్యం, నిబద్ధత, అంకితభావానికి భారతదేశం గర్విస్తోంది. వారి గొప్ప సేవ, త్యాగం మన గగన తలం సురక్షితంగా ఉందని నిర్ధారిస్తుంది."
ఫుడ్ ప్రాసెసింగ్ పరిశ్రమల మంత్రిత్వ శాఖ
ఆహార శుద్ధి రంగంలో కొత్త అవకాశాలు: కేంద్రమంత్రి హర్సిమ్రత్ కౌర్ బాదల్
కేంద్ర మంత్రి అధ్యక్షతన జరిగిన వెబినార్ లో పాల్గొన్న ఆరు రాష్ట్రాలు, 180 మందికిపైగా పెట్టుబడిదారులు
భారత ప్రభుత్వ "జాతీయ పెట్టుబడుల ప్రోత్సాహం&సౌలభ్య సంస్థ" 'ఇన్వెస్ట్ ఇండియా' ద్వారా 'ప్రత్యేక పెట్టుబడుల ఫోరం'కు చెందిన ఆహార శుద్ధి ఎడిషన్ ను కేంద్ర ఆహార శుద్ధి పరిశ్రమల మంత్రి హర్సిమ్రత్ కౌర్ బాదల్ ఆవిష్కరించారు.
ప్రపంచ స్థాయి పారిశ్రామికవేత్తలు, కేంద్ర&రాష్ట్ర ప్రభుత్వాల్లో నిర్ణయాధికారం ఉన్న ఉన్నత స్థాయి అధికారులు సంప్రదింపులు జరుపుకోవడానికి ఈ ఫోరంను 'ఇన్వెస్ట్ ఇండియా' ఏర్పాటుచేసింది. కేంద్ర ప్రభుత్వంతోపాటు, ఆరు రాష్ట్రాలైన ఆంధ్రప్రదేశ్, అసోం, మధ్యప్రదేశ్, పంజాబ్, తెలంగాణ, ఉత్తరప్రదేశ్ కు చెందిన విధాన నిర్ణేతలు వెబినార్ లో పాల్గొన్నారు. 18 దేశాలకు చెందిన 180 సంస్థలు కూడా పాల్గొన్నాయి.
కొవిడ్ కారణంగా ప్రత్యేక సవాళ్లను ఆహార శుద్ధి రంగం ఎదుర్కొందని కేంద్ర మంత్రి శ్రీమతి బాదల్ చెప్పారు. ప్రస్తుతం ఎదుర్కొంటున్న సమస్యలు ప్రపంచ వాణిజ్యానికి సంబంధించినవని, దేశీయ డిమాండ్ తగ్గడంతో అంతర్జాతీయ డిమాండ్ తగ్గిందని అన్నారు. ఈ సవాళ్లు కొత్త అవకాశాలను సృష్టించాయని, ఈ ఫోరం ద్వారా 180 దేశాల పెట్టుబడిదారులు, ఆరు రాష్ట్ర ప్రభుత్వాలు, కేంద్ర ప్రభుత్వం ఒకే సమయంలో ఒకే వేదికపై కలుసుకోవడమే దీనికి నిదర్శనమని అన్నారు.
ఆహార శుద్ధి రంగంలో అనేక అవకాశాలున్నాయన్న కేంద్రమంత్రి బాదల్, కేంద్ర ప్రభుత్వ ఆర్థిక సాయంతో నడుస్తున్న సంస్థలకు కొత్త ప్రాంతాల నుంచి ఆర్డర్లు వస్తున్నాయని అన్నారు. పోషకాహారం గురించి మాట్లాడుతూ, ఇతర దేశస్తుల కంటే భారతీయుల శరీరతత్వం కరోనాను సమర్థంగా ఎదుర్కొంటుందని ప్రజలకు తెలుసన్నారు. భారత్ లో ఉన్న ఉత్తమ ఆహారాలను పశ్చిమ దేశాలకు తెలియజేయాల్సిన అవసరం ఉందన్నారు.
దేశీయ, విదేశీ పెట్టుబడులను ఆకర్షించడానికి.. మంత్రిత్వ శాఖలు, విభాగాల్లో ఎంపవర్డ్ గ్రూప్ ఆఫ్ సెక్రటరీస్ , ప్రాజెక్ట్ డెవలప్మెంట్ సెల్  ఏర్పాటుకు కేంద్ర ప్రభుత్వం తీసుకున్న నిర్ణయాన్ని కేంద్ర మంత్రి పెట్టుబడిదారులకు వివరించారు. భారతదేశంలో జాతీయ, అంతర్జాతీయ వ్యాపారాలు చేసుకోవడానికి, ఇన్వెస్ట్ ఇండియాలో ఆహార శుద్ధి పరిశ్రమల మంత్రిత్వ శాఖ తరపున పెట్టుబడుల సౌలభ్య కేంద్రాన్ని ఏర్పాటు చేసినట్లు పెట్టుబడిదారులకు తెలిపారు.
‘గో వోకల్ ఫర్ లోకల్’ కార్యక్రమాన్ని ఎంచుకోవడానికి అన్ని రాష్ట్రాలకు తమ మంత్రిత్వ శాఖ మద్దతిస్తుందని శ్రీమతి బాదల్ తెలిపారు. దిగుమతి దేశాల నుంచి సంస్థలు దూరంగా జరుగుతున్న నేపథ్యంలో, వాటిని ఒడిసిపట్టుకోవడానికి కేంద్ర, రాష్ట్రాలు కలిసివుండాల్సిన సమయం ఇదని మంత్రి చెప్పారు. భారతదేశంలో వ్యాపారాలు మళ్లీ ప్రారంభమైన నేపథ్యంలో, దేశంలో పెరుగుతున్న అవకాశాలను పెట్టుబడిదారులు వినియోగించుకునేందుకు సాయపడే బలమైన విధాన నిర్ణయాలను కేంద్ర, రాష్ట్ర ప్రభుత్వాలు తీసుకుంటున్నాయని ఆహార శుద్ధి పరిశ్రమల శాఖ సహాయ మంత్రి రామేశ్వర్ తెలి చెప్పారు. భారతదేశాన్ని అంతర్జాతీయ
(పెట్టుబడుల కేంద్రంగా మార్చేలా.., పెట్టుబడి నిర్ణయాల్లో కీలక అంశాలైన విధాన ప్రోత్సాహకాలు, పారిశ్రామిక జోన్లు, మౌలిక సదుపాయాల కల్పనలు, ప్రత్యేక పెట్టుబడిదారుల సేవా సౌలభ్యాలపై సమావేశంలో చర్చించారు.
యువజన వ్యవహారాలు, క్రీడల మంత్రిత్వ శాఖ
క్రీడా మంత్రిత్వ శాఖ ఆర్థిక సాయం పొందిన ఒక ఏడాదికే ఉత్తర్ ప్రదేశ్ విలుకాడు నీరజ్ చౌహాన్ ఆసియా క్రీడల భారతదేశం జట్టులోకి ఎంపికయ్యాడుక్రీడా మంత్రిత్వ శాఖ ఆర్థిక సాయం పొందిన ఒక ఏడాదికే ఉత్తర్ ప్రదేశ్ విలుకాడు నీరజ్ చౌహాన్ ఆసియా క్రీడల భారతదేశం జట్టులోకి ఎంపికయ్యాడు
యువజన వ్యవహారాలు మరియు క్రీడల మంత్రిత్వ శాఖ  పండిట్ దీనదయాళ్ ఉపాధ్యాయ జాతీయ క్రీడాకారుల సంక్షేమ నిధి  నుండి ఆర్థికసాయం పొందిన దాదాపు ఏడాదిన్నర తర్వాత ఉత్తరప్రదేశ్కు చెందిన విలుకాడు నీరజ్ చౌహాన్ ఆసియా క్రీడల భారత జాతీయ ఆర్చరీ జట్టులో స్థానం పొందాడు. ప్రస్తుతం జరుగుతున్న ఆసియా క్రీడల ఎంపిక ట్రయల్స్లో ఆదివారం మొదటి మూడు స్థానాల్లో నిలిచిన నీరజ్, ఈ ఏడాది చివర్లో జరగనున్న నాలుగు ప్రపంచ కప్లు, ప్రపంచ క్రీడలలో కూడా భారతదేశానికి ప్రాతినిధ్యం వహించనున్నాడు. "ఆ సమయంలో సమయానుకూలమైన జోక్యం నాకు మరియు నా కుటుంబానికి చాలా సహాయపడింది మరియు భవిష్యత్ పోటీ కోసం నన్ను తిరిగి శిక్షణ పొందేలా చేసింది" అని నీరజ్ ఫోన్ సంభాషణలో వెల్లడించారు. 2020 సంవత్సరంలో కోవిడ్ 19 లాక్డౌన్ కారణంగా నీరజ్ తండ్రి ఉద్యోగం కోల్పోయారు. నీరజ్ తండ్రియే ఆయన కుటుంబ పోషణకను సంపాదించే ఏకైక వ్యక్తి. అకస్మాత్తుగా ఉద్యోగం కోల్పోవడం ఆ కుటుంబానికి భారీ ఆర్థిక సంక్షోభానికి దారితీసింది. ఆ తర్వాత నీరజ్ మరియు అతని కుటుంబ సభ్యులు కూరగాయలు అమ్ముకోవాల్సి వచ్చింది. వారి దుస్థితిని గురించి ఆర్చరీ అసోసియేషన్ ఆఫ్ ఇండియా  అధ్యక్షుడు శ్రీ అర్జున్ ముండా వెలుగులోకి తెచ్చారు. అతను ఒక ట్వీట్లో క్రీడా మంత్రి సాయాన్ని అభ్యర్థించాడు. అదే అనుసరించి, నీరజ్ జాతీయ బాక్సర్గా ఉన్న అతని సోదరుడు సునీల్కు మంత్రిత్వ శాఖ పండిట్ దీనదయాళ్ ఉపాధ్యాయ్ జాతీయ సంక్షేమ నిధి కింద ఒక్కొక్కరికి రూ. 5 లక్షల చొప్పున ఆర్థిక సాయాన్ని మంజూరు చేసింది. "ఆర్థికసాయం లభించిన కారణంగా నేను శాయ్ సోనెపట్లో శిక్షణ పొందుతున్న సమయంలో నేను వాడుతున్న విలుకు బదులు అత్యాధునికమైన విలువిద్య పరికరాలను అప్గ్రేడ్ చేసుకోగలిగాను. ఆహారం కోసం కొంచెం ఎక్కువ డబ్బును ఖర్చు చేయగలిగాను, నేను ఇంతకు ముందు ఇలా చేయలేకపోయాను" అని నీరజ్ వివరించారు. జాతీయ జట్టులో చేరడం గురించి మీరు ఎలా భావిస్తున్నారని అడిగినప్పుడు ఆనందభరితుడైన నీరజ్ ఇలా అన్నాడు: “నేను భారత జాతీయ జట్టులోకి వచ్చినందుకు చాలా సంతోషంగా, ఉత్సాహంగా ఉన్నాను. నా మొదటి అంతర్జాతీయ ఈవెంట్ ఆసియా క్రీడలు మరియు ఇప్పుడు నేను ఈవెంట్కు సిద్ధం కావడానికి నా పూర్తి శక్తిలను కూడగడుతున్నాను. తద్వారా నేను అక్కడ ఒక పతకాన్ని గెలుచుకుంటాను" అని నీరజ్ వివరించారు. 2వ దశ ఆసియా క్రీడలు, ప్రపంచ క్రీడలు & ప్రపంచ కప్ ఎంపిక ట్రయల్స్ ప్రస్తుతం స్పోర్ట్స్ అథారిటీ ఆఫ్ ఇండియా  సోనెపట్లో జరుగుతున్నాయి. రికర్వ్ కేటగిరీ పూర్తి చేయడం ఆదివారం, మార్చి 27న ముగియగా, కాంపౌండ్ కేటగిరీ ఎంపిక ట్రయల్స్ ప్రస్తుతం కొనసాగుతున్నాయి ఇవి 30 మార్చి 2022న ముగియనున్నాయి.
ప్రధాన మంత్రి కార్యాలయం
డెఫ్ లింపిక్స్ లో పాల్గొన్నభారతదేశ క్రీడాకారుల దళం తో ఉదయం 9:30 గంటల కు మాట్లాడనున్న ప్రధానమంత్రి
డెఫ్ లింపిక్స్ లో పాల్గొన్న భారతదేశ క్రీడాకారుల దళం తో ప్రధాన మంత్రి శ్రీ నరేంద్ర మోదీ ఉదయం పూట 9:30 గంటల కు సమావేశమై మాట్లాడనున్నారు. యావత్తు దళం చరిత్ర ను లిఖించింది; అంతేకాదు, భారతదేశం లో ప్రతి ఒక్కరి వదనం లో చిరునవ్వుల ను పూయించింది అని ఆయన అన్నారు.
ప్రధాన మంత్రి ఒక ట్వీట్ లో -
‘‘డెఫ్ లింపిక్స్ లో పాల్గొన్న భారతదేశం యొక్క క్రీడాకారుల దళం తో ఈ రోజు న ఉదయం పూట 9:30 గంటల కు సమావేశమవ్వాలని ఆశపడుతున్నాను. యావత్తు దళం చరిత్ర ను లిఖించింది; అంతేకాదు, భారతదేశం లో ప్రతి ఒక్కరి వదనం లో చిరునవ్వుల ను పూయించింది.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలలో కోవిడ్ టీకా అందుబాటుపై తాజా సమాచారం
రాష్ట్రాలకు, కేంద్రపాలిత ప్రాంతాలకు 57.05 కోట్లకు పైగా టీకా డోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 344 కోట్లకు పైగా డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలో తయారయ్యే టీకా మందు డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|
2021, ఆగస్టు 23 న
|
|
సరఫరా చేసినవి
|
|
57,05,07,750
|
|
సరఫరాలో ఉన్నవి
|
|
13,34,620
|
|
అందుబాటులో ఉన్న నిల్వ
|
|
3,44,06,720
ఇప్పటిదాకా 57.05 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 13,34,620 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం 3.44 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
రహదారి రవాణా, హైవేల మంత్రిత్వ శాఖ
సులభతర వ్యాపారాన్ని ప్రోత్సహించడానికి, నమోదిత వాహనాలను డీలర్ల ద్వారా కొనడం, అమ్మడంలో పారదర్శకత కోసం జి.ఎస్.ఆర్. 901 ప్రకటన జారీ
సులభతర వ్యాపారాన్ని ప్రోత్సహించడానికి, నమోదిత వాహనాలను డీలర్ల ద్వారా కొనడం, అమ్మడంలో పారదర్శకత కోసం కేంద్ర రహదారి రవాణా & జాతీయ రహదారుల మంత్రిత్వ శాఖ, 22 డిసెంబర్ 2022న జి.ఎస్.ఆర్. 901 ప్రకటన జారీ చేసింది.
భారతదేశంలో ప్రి-ఓన్డ్ కార్ల విఫణి క్రమంగా పుంజుకుంది. ప్రి-ఓన్డ్ కార్ల క్రయవిక్రయాలతో ముడిపడిన ఆన్లైన్ వెబ్సైట్లు ఇటీవలి సంవత్సరాలలో పెరగడంతో ఈ విఫణి మరింత ఊపందుకుంది.
వాహనాన్ని మరొక వ్యక్తికి బదిలీ చేసే సమయంలో సమస్యలు, థర్డ్-పార్టీ నష్ట బాధ్యతలకు సంబంధించి వివాదాలు, ఎగవేతదారుల్ని గుర్తించడంలో ఇబ్బంది వంటివి ప్రస్తుత వ్యవస్థ కనిపిస్తున్నాయి.
కేంద్ర మోటర్ వాహన చట్ట నిబంధనలు- 1989లోని చాప్టర్ IIIని మంత్రిత్వ శాఖ సవరించింది. తర్వారా, ప్రి-ఓన్డ్ కార్ విఫణి కోసం సమగ్ర నియంత్రణ వ్యవస్థను రూపొందించింది.
ప్రతిపాదిత నియమాలకు సంబంధించిన ముఖ్యాంశాలు ఇవి:
1. డీలర్ ప్రామాణికతను గుర్తించడానికి నమోదిత వాహనాల డీలర్ల కోసం అధికారిక ధృవీకరణ పత్రాన్ని ప్రవేశ పెట్టడం జరిగింది
2. నమోదిత యజమాని, డీలర్ మధ్య వాహనం మార్పిడికి సంబంధించిన సంపూర్ణ సమాచారం గురించి వివరించడం
3. నమోదిత వాహనాలను కలిగి ఉన్న డీలర్ అధికారాలు, బాధ్యతలను ఈ నిబంధనల్లో స్పష్టంగా పేర్కొనడం జరిగింది
4. తమ వద్ద ఉన్న మోటారు వాహనాల నమోదు ధృవపత్రం పునరుద్ధరణ/ఫిట్నెస్ పత్రం పునరుద్ధరణ, నమోదు ధృవపత్రం ప్రతి, ఎన్వోసీ, యాజమాన్యాన్ని బదిలీ చేయడం కోసం దరఖాస్తు చేసుకునే అధికారం డీలర్లకు ఉంది.
5. ఎలక్ట్రిక్ వాహనాల విషయంలో, ఆ వాహనం ప్రయాణ ఉద్దేశం, చోదకుడు, సమయం, మైలేజ్ వంటి వివరాలతో ఒక రిజిస్టరును తప్పనిసరిగా నిర్వహించాలి, ఇది ఒక నియంత్రణ చర్య.
నమోదిత వాహనాల మధ్యవర్తులు/డీలర్లను గుర్తించడంలో, వారికి సాధికారత కల్పించడంలో ఈ నియమాలు సాయపడతాయి. ప్రి-ఓన్డ్ వాహనాల అమ్మకం లేదా కొనుగోలులో మోసాలకు వ్యతిరేకంగా తగిన రక్షణలు అందిస్తాయి.
గెజిట్ నోటిఫికేషన్ చూడటానికి ఇక్కడ క్లిక్ చేయండి
భారీ పరిశ్రమల మంత్రిత్వ శాఖ
సెమి కండక్టర్ చిప్స్ సరఫరాను పెంచేందుకు పలు చర్యలు తీసుకుంటున్న ప్రభుత్వం
ఎలక్ట్రానిక్స్, ఇన్ఫర్మేషన్ టెక్నాలజీ మంత్రిత్వ శాఖ సూచించినట్టుగా సెమికండక్టర్ల చిప్స్ సరఫరాలను పెంచేందుకు ప్రభుత్వం పలు చర్యలు చేపట్టింది. దిగువ పేర్కొన్న ప్రాజెక్టులకు ఆమోదాన్ని తెలిపిందిః
ఎ) ఘనదృక్చక్తి పౌనఃపుణ్యాన్ని కలిగిన ఎలక్ట్రానిక్స్ కోసం ఇన్క్యుబేటర్  , గాలియం నైట్రైడ్ అనుకూల వాతావరణ వ్యవస్థకు తోడ్పడే కేంద్రం ఏర్పాటు.
బి) పిఎల్ఐ పథకం కింద ఎన్ఎఎన్డి ఫ్లాష్ మెమొరీను కూర్చి, పరీక్షించి, ముద్రించి, ప్యాకేజింగ్  కోసం ప్రాజెక్టు ఏర్పాటు. సి) ప్రొడక్షన్ లింక్డ్ ఇన్సెంటివ్  పథకం కింద ట్రాన్సిస్టర్లు, డయోడలు తదితర విలక్షణ సెమికండక్టర్ పరికరాల కోసం ప్రాజెక్టు.
డి) ఎలక్ట్రానిక్ భాగాలు, సెమికండక్టర్లు  ఉత్పత్తిని ప్రోత్సహించేందుకు పథకం కింద ఆర్థిక ప్రోత్సాహకాలు)
ఈ సమాచారాన్ని భారీ పరిశ్రమల శాఖ సహాయ మంత్రి శ్రీ క్రిషన్ పాల్ గుర్జర్ మంగళవారం లోక్సభకు ఇచ్చిన లిఖితపూర్వక జవాబులో వెల్లడించారు.
ప్రధాన మంత్రి కార్యాలయం
మాజీ ప్రధాని చంద్రశేఖర్ జయంతి సందర్భంగా ఆయనకు ప్రధానమంత్రి నివాళి
భారత మాజీ ప్రధానమంత్రి శ్రీ చంద్రశేఖర్ జయంతి సందర్భంగా ప్రధాని శ్రీ నరేంద్ర మోదీ ఆయనకు నివాళి అర్పించారు. శ్రీ చంద్రశేఖర్ మహోన్నత వ్యక్తిత్వం గలవారని , ప్రజాస్వామ్య విలువలు, పేదరిక నిర్మూలనపై ఆయన నిబద్ధత, కృషి విస్తృత ప్రశంసలు అందుకున్నాయని శ్రీ మోదీ అన్నారు.
ఈ మేరకు ఒక ట్వీట్ ద్వారా ఇచ్చిన సందేశంలో:
‘‘ప్రజాస్వామ్య విలువలు, పేదరిక నిర్మూలన కోసం ఆయన చేసిన కృషికి విస్తృత ప్రశంసలు లభించాయి. మహోన్నత వ్యక్తిత్వంగల శ్రీ చంద్రశేఖర్ అణగారిన, వెనుకబడిన వర్గాల సంక్షేమం కోసం నిర్విరామంగా కృషి చేశారు. ఆయన జయంతి సందర్భంగా ఆయనకు నా నివాళి అర్పిస్తున్నాను’’ అని ప్రధాని పేర్కొన్నారు.